projecte-aina/catalan_government_crawling huggingface dataset:
La Secretaria d'Estat d'Ocupació del Ministeri d'Ocupació, Migracions i Seguretat Social publica la convocatòria per a la selecció d'operacions que se finançaran amb el Fons Social Europeu en el marc del Programa Operatiu d'Inclusió Social i Economia Social 2014-2020 (POISES).
Les operacions seleccionades hauran d'emmarcar-se en algun dels objectius específics de la convocatòria ( Anexo I de la resolució), els quals estan agrupats en els següents punts:
La inclusió activa, amb vistes de promoure la igualtat d'oportunitats així com la participació activa i la millora de la possibilitat de trobar feina
La integració socioeconòmica de comunitats marginades tals com la població romaní
La lluita contra tota forma de discriminació i la promoció de la igualtat d'oportunitats
El foment de l'emprenedoria social i de la integració professional en les empreses socials, així com la economia social i solidària, amb l'objectiu de facilitar l'accés a l'ocupació
Podran ser sol·licitants les associacions i fundacions no vinculades a entitats amb ànim de lucre, ni a partits polítics, sindicats o organitzacions empresarials; les institucions humanitàries de caràcter voluntari i d'interès públic; i els organismes de beneficència pública i promoció social; així com les federacions, confederacions i els membres confederats de qualsevol de les anteriors, sempre que compleixin els següents requisits:
El percentatge de cofinançament per part del FSE dependrà del grau de desenvolupament de la regió i es dividirà entre el 80% de cofinançament FSE a les regions menys desenvolupades o intermèdies i el 50% de cofinançament a les regions més desenvolupades.
Garantir una via d'accés senzilla, eficient i de baix cost per resoldre qüestions nacionals i transfrontereres, especialment mitjançant la resolució alternativa de conflictes (ADR), és un dels elements fonamentals de les polítiques europees de consum.
En el marc d'aquest objectiu, la present convocatòria s'adreça a facilitar l'accés dels consumidors a entitats alternatives de resolució de conflictes.
Així doncs, els resultats esperats són l'augment de l'accessibilitat de les entitats ADR als consumidors en un context transfronterer i la millora de la capacitat operativa en la resolució de disputes de consum.
Tenint en compte aquests objectius, les següents activitats seran finançades:
Per a cada proposta seleccionada, la subvenció mínima serà de 10.000 € per als mono-beneficiaris i de 20.000 € per als multi-beneficiaris.
La subvenció màxima sol·licitada per ambdós no podrà superar els 60.000 €.
L'objectiu general d'aquesta convocatòria de propostes és convertir a EntreComp en una peça clau per al desenvolupament de la competència emprenedora a Europa dins d'una perspectiva d'aprenentatge al llarg de tota la vida.
Aquest desenvolupament emprenedor de les organitzacions i els ciutadans europeus és un dels objectius polítics clau de la UE i els estats membres.
La convocatòria pretén fomentar la innovació així com nous enfocaments per al desenvolupament de competències en l'esperit empresarial en diferents entorns d'aprenentatge, involucrar nous actors i donar resposta als nous reptes que representa la tecnologia digital.
És essencial ajudar a les autoritats públiques, a les institucions educatives i al sector privat a utilitzar els resultats d'EntreComp de manera col·laborativa.
Aquesta convocatòria s'emmarca al voltant de l'EntreComp, un document de referència que és utilitzat pels professionals de l'àmbit de la formació i en l'ensenyament no formal i que proposa una definició comú de la emprenedoria com a competència.
Pretén establir un pont entre el món laboral i el món educatiu.
Persegueix tres grans objectius:
Les activitats amb suport d'aquesta convocatòria de propostes són les següents:
ICEX ESPAÑA EXPORTACIÓN E INVERSIONES convoca un seguit d'ajuts, cofinançats pel Fons Europeu de Desenvolupament Regional (FEDER mitjançant el Programa Operatiu Pluriregional de Espanya), per participar en les següents fires internacionals o missions directes empresarials.
Les condicions de cada ajut s'especifiquen a la respectiva convocatòria:
Amb l'objectiu específic d'afavorir el desenvolupament estratègic, la innovació, la creativitat, el desenvolupament del públic i nous models de negoci mitjançant el suport a la cooperació estratègica transnacional, el Programa Europa Creativa ha obert una convocatòria destinada a donar suport a nous enfocaments de negoci intersectorials per a finançar, distribuir i monetitzar la creació cultural.
En el marc d'aquesta convocatòria, es donarà suport a aquells projectes que:
Així doncs, les activitats subvencionables inclouran aquells projectes que reuneixin un aspecte audiovisual i de tecnologia digital nou, i es duguin a terme almenys en un dels àmbits següents: museus, actuacions en directe i/o herència cultural.
La proposta ha de ser presentada per un consorci compost per almenys 3 persones jurídiques procedents de tres països diferents que participin en el programa Europa Creativa i que presentin una àmplia gamma de coneixements en diversos sectors culturals i creatius, inclòs l'audiovisual.
La subvenció mínima sol·licitada serà de 150.000 € per projecte.
Els projectes que requereixin menys de la quantitat indicada no seran subvencionables.
La Comissió Europea finançarà 38 projectes, 3 dels quals amb participació catalana, per avançar la recerca en temes de seguretat durant els propers anys.
Aquests projectes seran finançats pel programa Horizon 2020, que aportarà un total de 219,8 milions d'euros en forma de subvencions que poden arribar a cobrir fins al 100% del pressupost total de projecte.
Aquests projectes han estat seleccionats via les tres convocatòries que es van obrir el 15 de març del 2018 que tractaven els temes de seguretat, seguretat digital i protecció de la infraestructura d'Europa i les persones de les ciutats intel·ligents europees.
Les convocatòries van rebre un total de 230 aplicacions, i la Comissió va optar per augmentar el pressupost a causa de l'alta prioritat de la recerca en matèria de seguretat a nivell europeu.
La majoria dels projectes començaran abans de l'estiu de 2019 i tindran una durada de dos o quatre anys.
Els organismes catalans amb participació en els projectes seleccionats són els següents:
El Departament d'Agricultura, Ramaderia, Pesca i Alimentació (DARP) va fer efectiu el pagament dels imports corresponents de la campanya 2018 per l'ús de sistemes alternatius a la lluita química.
L'import total puja a 3.662.614€ i està cofinançat pel Fons Europeu Agrícola de Desenvolupament Rural (FEADER).
Els ajuts arribaran a un total de 4.389 beneficiaris i tindrà un impacte sobre 51.481 hectàrees de conreu.
Les comarques més beneficiades d'aquests ajuts són el Segrià, les Garrigues, el Baix Ebre i el Montsià, tot i que els ajuts arriben a 25 comarques catalanes.
L'objectiu d'aquests ajuts és reduir l'aplicació de productes químics mitjançant el foment de sistemes alternatius a la lluita química contra plagues i malalties en cultius de fruiters, vinya, olivera, cítrics i hortalisses i s'emmarquen dins del Programa de Desenvolupament Rural de Catalunya PDR.cat2020.
El Govern ha concedit una subvenció directa amb caràcter pluriennal per als anys 2019 i 2020 de 627.187 euros al grup encarregat del projecte, creat per dur a terme actuacions per conservar la biodiversitat al delta de l'Ebre i la lluita contra espècies invasores, com és el cas del cargol poma.
Aquest grup integra diferents agents locals/regionals així com altres entitats menys subsidiàries que es pretén que hi aportin expertesa.
La xifra aprovada arribarà a un total d'1.100.328 euros, atès que un 57% del finançament d'aquest ajut anirà a càrrec del pressupost del Departament d'Agricultura, Ramaderia, Pesca i Alimentació (DARP), i el 43% restant anirà a càrrec del Fons Europeu Agrícola de Desenvolupament Rural (FEADER).
Així doncs, i juntament amb un encàrrec de gestió a Forestal Catalana, S.A. per a un seguit d'actuacions cofinançades, l'import total destinat a l'execució de les actuacions de la quarta i cinquena anualitat del projecte mediambiental executat pel grup ad hoc, és d'1.979.536 anual.
Aquesta subvenció s'emmarca dins del Programa de Desenvolupament Rural (PDR) de Catalunya 2014-2020, el qual inclou una operació sobre Conservació de la biodiversitat i lluita contra espècies invasores, que permet la definició, implementació i funcionament de projectes de cooperació per al desenvolupament de mètodes i la implementació al camp per al control i l'eradicació de la plaga i que asseguri i/o millori els paràmetres de biodiversitat de la zona afectada.
El cargol poma, un mol·lusc d'aigua dolça originari d'Amèrica del Sud, està considerat una de les 100 espècies invasores més perjudicials del món i ha causat estralls en diversos conreus de zones humides.
Com en el cas del Delta, l'arròs i els arrossars són el principal cultiu perjudicat.
L'executiu català ha ampliat fins a 5.723.529 euros la convocatòria d'ajuts per a l'aplicació de les estratègies de desenvolupament local participatives portades a terme pels Grups d'Acció Locals Pesquers (GALP).
Els Grups d'Acció Local del Sector Pesquer (GALP) són associacions publico-privades formades per representants del sector pesquer i aqüícola, alhora que per altres membres de la comunitat local, per tal d'implementar una estratègia de desenvolupament participativa a la seva zona.
Els GALP són els encarregats del disseny i el desenvolupament d'estratègies per a la gestió dels ajuts del FEMP en el seu àmbit territorial.
A Catalunya n'hi ha dos: el GALP Costa Brava i el GALP Terres de l'Ebre.
Inicialment el Govern havia aprovat una dotació de dues anualitats destinant 2 milions d'euros a aquestes actuacions, però avui s'ha acordat ampliar-ho per un import de 3.723.529 euros i cobrir, així, el període de programació del FEMP fins a l'any 2022.
A més, s'ha incrementat la dotació prevista per al 2019 per donar resposta a les iniciatives que s'estan identificant en el territori.
Les estratègies de desenvolupament local pesquer s'adreçaran a:
Aquests ajuts s'emmarquen en el Programa Operatiu del Fons Europeu Marítim i de la Pesca (FEMP) 2014-2020 i vertebren la implementació de l'Estratègia Marítima de Catalunya 2030.
El proper dilluns 20 de maig tindrà lloc a la seu de l'IEMed a Barcelona la sessió informativa tècnica sobre la convocatòria per a projectes estratègics del programa ENI CBC MED (Cooperació Transfronterera de la Conca Mediterrània de l'Instrument Europeu de Veïnatge)
La convocatòria per a projectes estratègics del programa ENI CBC MED es va obrir el 21 de març i romandrà oberta fins el 3 de juliol de 2019.
La sessió s'adreça als interessats a conèixer les oportunitats de finançament en el marc del programa i, en especial a aquelles entitats que estan preparant una proposta per a la convocatòria en curs, ja sigui com a coordinadors o partners, amb l'objectiu de clarificar els dubtes que se'ls plantegen per a la presentació de la proposta.
Organitza: Secretaria d'Acció Exterior i de la UE de la Generalitat de Catalunya, IEMed i Antena de València de l'ENI CBC MED.
Data i hora: 20 de maig, de 10.30h a 13.00h
Lloc: Sala d'actes de l'IEMed (c/ Girona, 20 – Barcelona),
11.00h Elements clau de la convocatòria de projectes estratègics ENI CBC MED
- Característiques principals de la convocatòria i regles de elegibilitat
Plantejament i resolució dels principals dubtes
A l'enllaç adjunt trobareu el formulari per inscriure's a la jornada.
Aquesta és una plataforma que té la voluntat de ser el referent europeu per tots els professionals del sector: professors, formadors, educadors socials, investigadors, personal acadèmic, legisladors i qualsevol persona que tingui com a activitat professional l'aprenentatge d'adults a Europa.
L'EPALE està operativa en 24 idiomes oficials de la Unió Europa i és oberta a tothom, de manera que qualsevol interessat es podrà registrar lliurement i connectar-se amb altres professionals de tota la UE.
El servei central de suport també serà el responsable de les activitats de construcció de la comunitat, garantint que EPALE sigui conegut pels grups objectiu i que els usuaris participin de les activitats de la plataforma.
Això implica la realització d'activitats de promoció, animació i contingut, ús de les xarxes socials, organització de conferències i esdeveniments, així com el suport, formació i coordinació d'una xarxa de serveis nacionals de suport.
Aquesta licitació està finançada amb fons Erasmus+.
L'objectiu del present contracte és donar suport als esforços de la UE per reforçar la capacitat de recopilar dades terrestres sobre la biodiversitat en paisatges agrícoles.
Això es portarà a terme mitjançant el pilotatge de la metodologia per a fer el seguiment de la biodiversitat en paisatges agrícoles, desenvolupada en contractes anteriors, així com mitjançant la preparació del terreny per a una futura aplicació de la metodologia de manera més amplia.
El resultat d'aquest treball (metodologia robusta i eines per a la recopilació de dades de biodiversitat) donarà suport a una millor avaluació dels impactes de les polítiques de la UE sobre la biodiversitat i la seva contribució a l'alentiment de la pèrdua d'aquesta biodiversitat.
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha fet pública la convocatòria d'ajuts destinats als projectes de cooperació dels grups d'acció local.
Aquests ajuts s'emmarquen dins de les successives iniciatives comunitàries de desenvolupament rural de la Unió Europea Leader; un dels pilars fonamentals del Programa de Desenvolupament Rural de Catalunya 2014-2020.
Els ajuts Leader tenen com a finalitat el foment de la realització d'inversions que generin activitat econòmica per a l'aplicació de les estratègies de desenvolupament local proposades pels Grups d'Acció Locals (GALs) i aprovades pel DARP, amb accions adreçades al suport a les despeses preparatòries per a l'elaboració de les estratègies de desenvolupament local, la seva implementació en forma d'ajuts a projectes, el desenvolupament de projectes de cooperació entre GAL i finalment les despeses d'animació i funcionament.
Aquesta dotació pressupostària va destinada a:
Aquests ajuts estan cofinançats pel Fons Europeu Agrícola de Desenvolupament Rural (FEADER), en un 57%; el 43% del finançament restant va a càrrec de la partida pressupostària dels pressupostos del DARP per a les anualitats 2020 i 2021.
El programa LIFE és l'instrument de finançament de la UE que dóna suport a projectes de conservació mediambiental i acció climàtica.
Les subvencions del LIFE per a ONGs tenen com a objectiu reforçar la participació de la societat civil en el diàleg de polítiques de la UE, així com donar suport a la implementació i l'aplicació dels objectius ambientals i climàtics de la UE per part dels beneficiaris.
L'objectiu d'aquesta convocatòria és promoure una millor governabilitat ambiental i climàtica mitjançant una major implicació de les parts interessades, incloses les ONGs, en la consulta i la implementació de polítiques.
Així doncs, els següents tipus d'activitats seran finançades en el marc d'aquesta convocatòria:
Per tal de ser elegible, qualsevol sol·licitant ha de:
L'objectiu general de LIFE és contribuir a la implementació, actualització i desenvolupament de la política i la legislació ambiental i climàtica de la UE mitjançant el cofinançament de projectes amb valor afegit europeu.
Cada subprograma té unes àrees de prioritat:
Per ambdós subprogrames, es poden presentar els següents tipus de projectes:
No es poden presentar persones físiques.
Important: no cal fer un partenariat amb altres països, tot i què si es presenta una proposta transnacional, demostrant el valor afegit de la participació dels altres socis, la proposta tindrà més punts.
Els projectes poden tenir una durada variable (1-10 anys).
Des de l'any passat, es va introduir com a novetat la presentació de sol·licituds en dues fases.
Només pels projectes tradicionals del subprograma medi ambient.
Primer es presenta una proposta resumida (concept note) d'unes 10 pàgines.
Novetats de la convocatòria 2019:
El Centre de la Propietat Forestal (CPF) convoca els ajuts a la gestió forestal sostenible de l'any 2019, d'acord amb el Programa de desenvolupament rural de Catalunya 2014-2020, i amb l'objectiu de fomentar la creació d'agrupacions i d'organitzacions de productors forestals constituïdes com a pimes.
Aquesta convocatòria va dirigida tant a donar suport a la creació de noves agrupacions com a les que es van crear segons la convocatòria dels anys 2015, 2016, 2017 i 2018.
El CPF és un òrgan del Departament d'Agricultura, Ramaderia, Pesca i Alimentació que es dedica a la ordenació, el foment i la gestió dels terrenys forestals de propietat privada.
Els criteris generals que han de complir les agrupacions de productors forestals són els següents:
a) Han d'agrupar un mínim de 2.500 hectàrees.
b) L'agrupació ha d'estar integrada per un nombre mínim de 10 socis, directes o indirectes.
c) La superfície gestionada per l'agrupació ha de ser d'una comarca o contigua.
d) Els membres han d'aportar la seva producció a l'agrupació i, per tant, hauran de ser titulars, privats o públics, de terrenys forestals o no titulars que tinguin alguna cessió formal sobre la gestió dels terrenys amb capacitat productiva.
e) El producte forestal gestionat per l'agrupació objecte d'ajut ha de tenir el seu origen en la superfície forestal inclosa en el pla empresarial.
f) Han d'estar constituïts com a petita o mitjana empresa (pime).
g) Una agrupació no podrà ser subvencionada si entre el seus membres figura una persona inclosa en una altra agrupació també subvencionada, excepte en els casos en què es tracti de productes a comercialitzar diferents.
h) En el cas de creació d'una nova agrupació o organització de productors forestals, el pla empresarial per a cinc anys que ha d'acompanyar la sol·licitud de l'ajut haurà de detallar l'adaptació de la producció a les exigències del mercat; el rendiment dels productors que siguin membres de l'agrupació; la comercialització conjunta dels productes, inclosa la preparació per a la venda; la centralització de les vendes; l'establiment de normes comunes relatives a la informació sobre la producció i la seva disponibilitat, i d'altres activitats que puguin realitzar les agrupacions, com l'organització i el desenvolupament de processos innovadors.
I haurà de garantir la viabilitat tècnica i econòmica de l'agrupació.
Aquesta convocatòria està finançada en un 57% pel Centre de la Propietat Forestal i en un 43% pel FEADER.
Pressupost: 380.832 € (amb un màxim de 100.000€ per aplicant) | Data límit: 5/10/2019
La DG for Environment (ENV) de la Comissió Europea convoca aquesta licitació amb l'objectiu d'obtenir una sèrie de dades dels nivells de contaminació en diferents parts de la UE.
La DG for Environment és la responsable de les polítiques de la UE en matèria de medi ambient.
Proposa i aplica polítiques que garanteixen un elevat nivell de protecció del medi ambient i conserven la qualitat de vida dels ciutadans de la Unió Europea.
Aquesta licitació s'emmarca en un projecte més ampli que investiga l'ús de sistemes de baix cost de sensors per a la mesura de la qualitat de l'aire.
El contractista, doncs, donarà suport i cooperarà dins del marc d'aquest projecte.
La principal tasca del contractista serà el desplegament i manteniment de sistemes de sensors de la qualitat de l'aire en tres ciutats.
Els sistemes seran prèviament proporcionats per l'òrgan de contractació.
La recopilació, l'emmagatzematge, la gestió i divulgació de dades de les campanyes de mesura també serà responsabilitat del contractista.
La licitació està finançada amb fons del programa LIFE.
El Programa de Desenvolupament Rural de Catalunya 2014-2020 (PDR) preveu ajuts destinats a la participació i a la promoció dels programes de qualitat dels productes agrícoles i alimentaris, per potenciar les oportunitats que proporcionen l'existència d'una gran varietat de productes reconeguts d'origen i qualitat agroalimentària, la posada en valor d'aquests productes i per l'interès creixent que generen al consumidor, a més d'afrontar les debilitats que presenten alguns distintius amb baix reconeixement nacional i, especialment internacional, fora de l'àmbit local i de poca producció i/o valor afegit.
Els ajuts del PDR van dirigits a aconseguir els següents reptes:
La dotació pressupostària d'aquesta convocatòria es distribueix de la forma següent:
L'aportació del Departament d'Agricultura, Ramaderia, Pesca i Alimentació suposa el 57% del finançament d'aquests ajuts i correspon a un import màxim de 996.666,660 euros, i la resta de finançament, 751.871,340 euros, va a càrrec del FEADER i representa el 43% del finançament d'aquests ajuts.
Pressupost: 1.748.538 € | Data límit: un mes a comptar des de la publicació al Diari Oficial de la Generalitat (DOGC), número 7863 i a data del 30/04/2019
La Diputació de Girona ha publicat una convocatòria per la selecció i cofinançament de projectes de la demarcació de Girona a presentar a la segona convocatòria de la Direcció General de l'Administració Local del Departament de la Presidència de la Generalitat de Catalunya per als Projectes d'Especialització i Competitivitat Territorial (PECT) cofinançats pel programa FEDER.
Aquesta es tracta d'una convocatòria anticipada de subvencions per als anys 2020 i 2021.
Els projectes s'hauran de referir a algun dels apartats següents:
Podran ser beneficiaris d'aquests ajuts:
De la demarcació de la província de Girona.
Tanmateix, també hi podran concórrer universitats i entitats sense finalitat lucrativa de fora de la demarcació de la província de Girona quan executin projectes que es portin a terme a municipis de la demarcació de la província de Girona.
El percentatge de cofinançament no podrà excedir del 25 % de la despesa elegible.
La despesa elegible mínima del projecte haurà de ser de 200.000 euros.
L'objectiu del present contracte de serveis consisteix en donar suport a la DG Environment en els aspectes tècnics i científics de la gestió i l'ús de fertilitzants en el sector agrícola alhora que prestar assistència a la Comissió Europea respecte a la seva obligació d'aplicar la Directiva sobre els nitrats.
En concret, el contracte de serveis abordarà les necessitats específiques relacionades amb:
EIT Food és una iniciativa capdavantera d'innovació alimentària que opera a nivell europeu.
El seu objectiu és crear un sector alimentari sostenible i encarat als reptes del futur.
La Innovation Prize Competition és una competició paneuropea organitzada per l'EIT Food amb la intenció de donar suport a un nombre creixent de startups de la indústria agroalimentària i aprofundir en el seu potencial revolucionari.
Aquests premis a la innovació s'adrecen a emprenedors i startups que es troben en fase d'evolució inicial i tenen la finalitat d'oferir suport al desenvolupament de nous productes i serveis que puguin ajudar a transformar el nostre sistema alimentari; fent-lo més saludable, més sostenible i resilient.
Aquest any, es celebraran 17 finals en viu arreu d'Europa, que tindran lloc entre juny i setembre.
En cada competició s'assignaran un total de 15.000 € en finançament (el premi pel primer lloc serà de 10,000 €; i de 5,000 € per al segon lloc).
Més enllà dels premis en metàl·lic, les startups participants gaudiran d'un entrenament de qualitat i d'accés privilegiat a la comunitat d'inversors, mentors i experts de l'EIT Food.
L'EIT Food és una comunitat de coneixement i innovació (KIC, en les seves sigles en anglès), finançada pel programa Horizon 2020 -el programa marc de recerca i innovació de la UE- i les contribucions dels socis.
L'EIT Food connecta socis de grans empreses, universitats, centres de recerca i instituts de 13 països d'Europa i de tota la cadena de valor dels aliments.